Source: https://tax-fin-lex.si/Zbirke/SodnaPraksaList?nodeId=a5f04a0d-bd12-464b-a33a-5a2d4b457aab
Timestamp: 2020-08-05 22:22:18+00:00
Document Index: 5981569

Matched Legal Cases: ['sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ']

VSL Sodba II Cp 1900/2019
CIVILNO PROCESNO PRAVO - OBLIGACIJSKO PRAVO - VARSTVO POTROŠNIKOV - ZAVAROVALNO PRAVO
VSL00030605
ZZVZZ člen 62b, 62b/1, 62b/1-5, 62b/8. OZ člen 239. ZPP člen 154, 154/1, 436, 436/2, 453. ZVPot člen 48č, 48č/1.
zavarovalna pogodba - dopolnilno zdravstveno zavarovanje - podpis zavarovalne police - zmota pri sklepanju pogodbe - plačilo zavarovalnih premij - neizpolnjevanje pogodbenih obveznosti - odstop od pogodbe - predčasen odstop od pogodbe - pojasnilna dolžnost - pogodbeni pogoji - prepozen ugovor - odločitev o pravdnih stroških
Ker je bila pogodba sklenjena s podpisom police in ne na daljavo oziroma izven poslovnih prostorov, toženec ni imel pravice do predčasnega odstopa od pogodbe po določbah ZVPot.
VSL Sklep II Cp 1902/2019
VSL00031050
ZVEtL-1 člen 13, 13/6.
postopek za ugotovitev pripadajočega zemljišča - elaborat za evidentiranje sprememb v zemljiškem katastru - primerna strokovna podlaga za izvedbo katastrskega vpisa
Obravnavani sklep temelji na določilu šestega odstavka 13. člena ZVETL-1. Na podlagi tega določila sodišče presoja zgolj o tem, ali je elaborat, ki ga je v obravnavani zadevi izdelal izvedenec geodetske stroke, primerna strokovna podlaga za evidentiranje sprememb v zemljiškem katastru.
VSL Sklep I Cp 2240/2019
CIVILNO PROCESNO PRAVO - SOCIALNO VARSTVO - SODNE TAKSE
VSL00029873
ZSVarPre člen 6, 6/3, 27. ZUPJS člen 18, 18/1. ZPP člen 339, 339/2, 339/2-14.
oprostitev plačila sodne takse - absolutna bistvena kršitev določb pravdnega postopka - minimalni mesečni dohodek - minimalni dohodek prosilca - denarna socialna pomoč - upravičenost do denarne socialne pomoči - pravica do denarne socialne pomoči - premoženje prosilca - primerno stanovanje
Vrednost primernega stanovanja se ne všteva v premoženje tožeče stranke pri ugotavljanju pogojev za pridobitev pravice do denarne socialne pomoči. Znesek je zato potrebno odšteti od celotne vrednosti nepremičnin, katerih lastnica je tožnica.
VSL Sodba II Cp 1695/2019
VSL00029826
ZPP člen 458, 458/1. OZ člen 131.
spor majhne vrednosti - nedopustno ravnanje - škoda - vzročna zveza - etažna lastnina - pripravljalna dela - izvajalec del
Zaradi toženkinega nedopustnega ravnanja je izvajalec moral dvakrat opraviti pripravljalna dela, namesto le enkrat. Strošek izvedbe pripravljalnih del po računu z dne 31. 8. 2108 je bil zato dodaten oziroma odvečen ter predstavlja škodo, ki je nastala tožnici, ko je ta račun plačala izvajalcu.
VSL Sklep II Cp 2178/2019
VSL00029971
ZST-1 člen 11, 12, 12a, 12b.
predlog za oprostitev plačila sodne takse - dopolnitev predloga za oprostitev plačila sodne takse - pritožbene novote - premoženjsko stanje - obseg premoženja
Sodišče prve stopnje je pri odločanju o predlogu za oprostitev plačila sodne takse pravilno upoštevalo podatke, ki so mu bili na voljo. Tako je kot premoženjsko stanje tožnika pravilno upoštevalo celoten znesek, ki ga ima na tekočem računu.
VSL Sklep II Cp 2391/2019
VSL00029951
ZDZdr člen 30, 30/1, 39, 47, 47/3. ZNP-1 člen 42.
psihiatrično zdravljenje - omejitev pravice do prisotnosti pri izvajanju dokazov - psihiatrično zdravljenje v oddelku pod posebnim nadzorom - pogoji za prisilno zdravljenje - pogoji za prisilno zadržanje na zdravljenju - časovna omejitev trajanja ukrepov - samomorilnost - subsidiarna uporaba ZPP
Sodišče prve stopnje se je na podlagi izvedenih dokazov lahko zanesljivo prepričalo, da gre pri pritožnici, ki je bila doslej v dveh letih že dvajsetkrat hospitalizirana, za duševno motnjo (čustveno neuravnovešeno osebnostno motenost), zaradi katere več ali manj stalno ogroža svoje življenje, hkrati pa sta njena presoja realnosti in sposobnost obvladovati svoje ravnanje hudo moteni.
VSL Sklep II Cp 2392/2019
VSL00030010
ZDZdr člen 39, 39/1.
prisilna hospitalizacija - pogoji za sprejem na zdravljenje brez privolitve - bolezen - paranoidna shizofrenija - izvedensko mnenje
Prvostopenjsko sodišče je pravilno ugotovilo, da je zadržanje udeleženca na oddelku pod posebnim nadzorom nujno potrebno in tudi edina možna oblika pomoči, saj druge oblike pomoči niso možne in smiselne zaradi udeleženčeve neuvidevnosti oziroma nekritičnosti do osnovne oblike svoje bolezni.
VSM Sklep I Ip 877/2019
VSM00030142
ZIZ člen 197, 197/1, 197/2.
sklep o poplačilu - prednostna terjatev - pravočasna priglasitev
Zmotno je pritožbeno naziranje, da upnik poplačilo prednostne terjatve iz 3. točke prvega odstavka 197. člena ZIZ doseže s predlaganim in dovoljenim samostojnim izvršilnim sredstvom v drugem izvršilnem postopku, to je z izvršbo dolžnikove terjatve - preostanka kupnine, dobljene s prodajo dolžnikove nepremičnine. S tem sredstvom si je upnik pridobil zgolj pravico do izvršbe na preostanek kupnine, nikakor pa ne do poplačila iz kupnine. Za poplačilo iz kupnine bi moral priglasiti svojo terjatev, zapadlo v obdobju enega leta pred 19. 4. 2018, najkasneje na razdelitvenem naroku v postopku In 48/2002 oziroma za poplačilo celotne terjatve zoper dolžnika predlagati nepremičninsko izvršbo.
VSL Sodba I Cp 1720/2019
VSL00032074
SZ-1 člen 30.
stanovanjski stroški - plačilo stroškov upravljanja in obratovanja - ključ delitve - ključ delitve obratovalnih stroškov - razdelilnik stroškov
Toženec tudi v pritožbi ne pove, zakaj bi bil po njegovem katerikoli od ključev napačen in predvsem, kateri ključ bi morala tožeča stranka uporabiti. Glede na vse povedano tako tudi pritožbeno sodišče ne dvomi v pravilnost izbire ključev delitve.
VSL Sklep I Ip 2028/2019
VSL00030247
ZIZ člen 38, 38/1, 38/5, 38/8. Odvetniška tarifa (2015) tarifna številka 39.
stroški - izvršilni stroški - potrebnost stroškov - kriterij potrebnosti stroškov - pravočasnost zahteve za povrnitev stroškov - samostojna storitev odvetnika - stroški za sestavo vloge - posvet s stranko
Navedeni tridesetdnevni rok ZIZ določa kot skrajni rok, v katerem se lahko zahteva povračilo stroškov, in se nanaša le na primere, ko stroškov iz različnih razlogov ni bilo mogoče priglasiti takrat, ko so nastali. V primerih, ko je višina stroškov znana že prej, pa je treba povračilo stroškov zahtevati takoj. Glede stroška posveta s stranko pritožbeno sodišče pojasnjuje, da v določbah OT ni podlage za njegovo priznanje, saj se plačilo za posamezno storitev po tar. št. 39 OT prizna le, če gre za samostojno storitev in ni zajeta v drugih tarifnih številkah. Stroškov predmetne vloge dolžnik ni v ničemer povzročil. Dolžnik je plačal kolikor je plačal in ni sporno, da ni plačal celotne terjatve. Vloga je nastala kot posledica samoiniciative sodišča, brez grožnje s kakšno sankcijo (npr. ustavitev postopka), če bi upnik ostal pasiven. Sodišče prve stopnje je očitno zaradi pomembnosti predmeta izvršbe upnika le spodbudilo, da reagira, če je bila celotna terjatev slučajno plačana, da se izvršba na nepremičnino ne nadaljuje. Glede na vse zgoraj pojasnjeno upnikovo sporočilo sodišču z dne 29. 7. 2019 tudi po oceni pritožbenega sodišča ni bilo nujno potrebno za dosego končnega uspeha v izvršbi, to je njegovega poplačila in kot je pravilno zapisalo že sodišče prve stopnje, v ničemer ni vplivalo na tek postopka.